Benjamin Roy Mottelson

Benjamin Roy Mottelson (* 9. Juli 1926 in Chicago; † 13. Mai 2022Dansk nobelprisvinder er død. In: Politiken, 16. Mai 2022, afropen an'n 17. Mai 2022 (däänsch).) weern en US-amerikaansch-däänsch Physiker un Nobelpriesdräger.

Nahdem he in de Tweete Weltkrieg to en Trainingsprogramm för Offiziere an de Purdue University afkommandeert weer, hett he dor 1947 sien Bachelor-Afsluss makt un hett dornah wieder an de Harvard University studeert, wo he 1950 bi Julian Seymour Schwinger in Karnphysik sien Doktertitel kreegen hett. Af 1950 gung he as Postdoc nah Kopenhagen, wo sien lang Kooperation mit Aage Niels Bohr anfung. 1957 wurr he Perfesser an dat nee grünnd Physikinstitut Nordita, dat „Noordisch Institut för Theoretische Atomphysik“ in Kopenhagen.

He kreeg 1975 tosommen mit Aage Niels Bohr un James Rainwater de Physik-Nobelpries „för dat Opdecken vun de Verbindung tüschen kollektiver un Deelken-Bewegung in Atomkarns un de Entwicklung vun de Theorie vun de Struktur vun Atomkarns footend up disse Verbindung “.

Mottelsen weer tweemal verheiraadt un harr ut sien eerst Ehe 3 Kinner. 

 Weblinks 
Autobiographie up de Siet vun de Nobelpries
Mottelson in de Düütsch Nationalbibliothek

 Enkeld Nahwiesen 

Kategorie:Physiker
Kategorie:Mann
Kategorie:Däänmark
Kategorie:Börger von de USA
Kategorie:Nobelpriesdräger (Physik)
Kategorie:Boren 1926
Kategorie:Storven 2022